Марко Ганчев
Вдигнах ръце

chitanka.info

А бе голяма неразбория:

в междучасие да не вдигам ръка

с другарчета да се бия.

В час пък да съм вдигал ръка,

а не зад другарчета да се крия.

Ама недейте така:

ту вдигай ръка,

ту не вдигай ръка.

Какво да направя, какво пък —

вдигам и двете

ръце.

А вие търсете

коя е наопък

и коя — на лице…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.